Nalaz krvi na kojemu stoji da je pacijentu u utorak u poslijepodnevnim satima izmjereno 7,3 promila alkohola kruži internetom, a kako doznajemo, riječ je o pacijentu rođenom 1975., zaprimljenom u KBC Zagreb, koji se trenutačno nalazi na intenzivnoj.

Dok će dio liječnika tvrditi kako je možda riječ o nekakvoj pogrešci, drugi će poručiti da se s ovakvim ekstremima susreću u praksi.

Neslavni rekord i dalje drži mladi Makaranin kojemu je 2003. godine prilikom privođenja zbog obiteljskog nasilja policija izmjerila 7,44 promila alkohola u krvi. Četiri i više promila alkohola u krvi smatra se potencijalno smrtonosnima, pa su ovakvi ekstremi još nevjerojatniji.

>>Usred dana vozio s 3,25 promila alkohola u krvi!

>>Glinjanina pronašli kako leži uz cestu s čak 4,4 promila alkohola u krvi